Вышэйшы інстытут рэлігійных навук Святога Тамаша Аквінскага

Вышэйшы інстытут рэлігійных навук святога Тамаша Аквінскага (Institutum Superius Scientiarum Religiosarum a Sancto Thoma Aquinate in civitate Kioviensi) — вышэйшая навучальная установа ў Кіеве, філіял Папскага Універсітэта св. Тамаша Аквінскага. Інстытут заснаваны ў 1992 годзе і знаходзіцца пад кіраваннем ордэна Дамініканцаў. Юрыдычны адрас: 04119, Україна, м. Київ, вул. Деревлянська-13.

 Гісторыя 
Інстытут пачаў сваю дзейнасць у 1992 як Каледж каталіцкай тэалогіі святога Тамаша Аквінскага, заснаваны ордэнам Дамініканцаў (прапаведнікаў). Асобамі, якія прывялі да паўстання Інстытут, былі айцец Аляксандр Хауке-Лігоўскі (ОР) і ксёндз Андрэй Касьяненка (ОР). Айцец Аляксандр стаў першым кіраўніком каледжа. Першым дырэктарам каледжа, а пасля, інстытута, стаў айцец Рыгор Беднаж (ОР). Пасля яго ад’езду ў Рым, выконваючы абавязкі дырэктара быў айцец Андрэй Камінскі (ОР).

У лютым 2000 года Каледж стаў філіялам Папскага універсітэта святога Тамаша Аквінскага «Angelicum» у Рыме. 5 мая 2000 згодна з дэкрэтам Кангрэгацыі «Аб каталіцкай адукацыі» () атрымаў назву Інстытут рэлігійных навук з правам падаваць універсітэцкую ступень магістра рэлігійных навук (дыплома дзяржаўнага ўзору пакуль не дае).

У 2004 годзе новым Дырэктарам Інстытута прызначаны ксёндз Пётр Октаба (ОР).

У лістападзе 2008 года Адам Дабжынскі (OP) стаў трэцім дырэктарам Інстытута, на гэтай пасадзе Пятра Октаба (OP). Сёння дырэктарам Інстытута яўляецца ксёндз Андрэй Камінскі (ОР). Віцэ-дырэктар — ксёндз Здзіслаў Шманьда (ОР). Сакратар — Кацярына Расудіна.

У інстытуце працуе каля 40 выкладчыкаў, у тым ліку прафесары з Кіева-Магілянскай Акадэміі, Кіеўскага нацыянальнага ўніверсітэта імя Тараса Шаўчэнкі, Універсітэта імя Драгаманава і інш. Таксама тут выкладаюць айцы-дамініканцы.

У снежні 2007 года адбыўся канчатковы пераезд у новае памяшканне на вуліцу Якіра-13, для фінансавання рэмонту памяшкання былі прададзены старыя карпусы па адрасе Борычев Ток, 11б.

У 2008—2009 навучальным годзе адбыўся пераход на крэдытна-модульную сістэму навучання.

 Сучаснасць 
Інстытут яўляецца каталіцкай навучальнай установай для вернікаў, адкрыты як для хрысцінаў іншых дэнамінацый, так і тых, хто цікавіцца філасофска-тэалагічным пытаннямі і імкнецца распаўсюдзіць свае веды аб хрысціянскіх каранях еўрапейскай культуры.

Акрамя Дамініканцаў Генеральнага вікарыята Расіі і Украіны ў Інстытуце выкладаюць выдатныя спецыялісты розных навучальных устаноў Украіны, а таксама Польшчы, Італіі, Швейцарыі, Францыі, Вялікабрытаніі і ЗША.

Канфесійны склад студэнтаў па стану на 2008 год:
 рыма-каталікі — 51 %,
 грэка-каталікі — 11 %,
 праваслаўныя — 17 %,
 пратэстанты — 3 %,
 іншыя — 18 %.

Заняткі накіраваныя не толькі да студэнтаў, якія хочуць атрымаць ступень магістра, але таксама і да студэнтаў і выкладчыкаў іншых навучальных устаноў і ўсіх зацікаўленых філасофскімі і тэалагічнымі, культурнымі пытаннямі г.д.. Ёсць і магчымасць навучання вольным слухачам.

Праграма навучання прадугледжвае заняткі па філасофіі, тэалогіі і гуманітарных навук (гістарычных і грамадскіх), а таксама класічных (іўрыт, грэчаская мова, лацінская мова) і сучасных моў (англійская мова, італьянская мова, польская мова).

Студыі доўжацца пяць гадоў, па заканчэнні якіх студэнты здаюць магістэрскі экзамен (абарона навуковай працы) і атрымліваюць дыплом магістра рэлігійных навук, выдадзены Папскім універсітэтам св. Тамаша Аквінскага «Angelicum» у Рыме.

Заняткі доўжацца з панядзелка па пятніцу з 18:00 да 21:00, а заняткі па мовах — ад 16:30 да 18:00.

 Спасылкі 
 Інститут Св. Томи Аквінського 
 Папский университет св. Фомы Аквинского 
 Генеральный викариат Украины и России ордена доминиканцев св. Михаила Архангела 

Катэгорыя:Універсітэты паводле алфавіта
Катэгорыя:Вышэйшыя навучальныя ўстановы Кіева
Катэгорыя:Каталіцкія навучальныя ўстановы
Катэгорыя:Каталіцтва ва Украіне